ΓΡΑΠΤΗ ΕΡΩΤΗΣΗ E-3210/01

υποβολή: Erik Meijer (GUE/NGL) προς την Επιτροπή

(22 Νοεμβρίου 2001)

Θέμα: Το ασυμβίβαστο της επέκτασης του λιμένα του Ρότερνταμ με ένα δεύτερο Maasvlakte στη Βόρειο Θάλασσα, με την εφαρμογή της οδηγίας για τα πτηνά

1. Γνωρίζει η Επιτροπή ότι στη νότια όχθη των εκβολών του Ρήνου δυτικά του Ρότερνταμ, η φυσική αμμώδης ακτή με πλούσια σε είδη πτηνών φυσική περιοχή De Beer και το γειτονικό άβαθο τμήμα της Βόρειας Θάλασσας αντικαταστάθηκαν κατά τη δεκαετία του 60 με το Maasvlakte που περιλαμβάνει μια λιμενική εγκατάσταση και βιομηχανική περιοχή με δεξαμενές πετρελαίου, παραγωγή ηλεκτρικής ενέργειας και εκφόρτωση εμπορευματοκιβωτίων, καθώς και, παραπλεύρως, μια αποθήκη μολυσμένης ιλύος·

2. Γνωρίζει η Επιτροπή ότι σχεδιάζεται τώρα η εγκατάσταση ενός δεύτερου Maasvlakte δυτικά του πρώτου, τούτο δε με 450 εκατομμύρια κυβικά μέτρα θαλασσινής άμμου σε έκταση 500 έως 100 εκταρίων, προκειμένου ναποστηριχθεί η περαιτέρω ανάπτυξη των λιμενικών δραστηριοτήτων του Ρότερνταμ ως κυρίου λιμένα (main port);

3. Ποιες επιπτώσεις κρίνει η Επιτροπή ότι θα έχει η εγκατάσταση του δεύτερου αυτού Maasvlakte στο φυτικό και ζωικό πλούτο καθώς και στο φυσικό τοπίο της γειτονικής φυσικής περιοχής και τους αμμόλοφους της πρώην νήσου Voorne ή στην εξέλιξη των ρευμάτων στις εκβολές του Ρήνου· Ποιες μεταβολές κρίνει η Επιτροπή ότι θα πρέπει να αναμένονται ως αποτέλεσμα τούτου·

4. Γνωρίζει η Επιτροπή όχι μόνο ότι εκφράσθηκαν προσφάτως αντιρρήσεις εκ μέρους οργανώσεων για την προστασία της φύσης, αλλά επίσης ότι το σχέδιο προσκρούει τώρα και σε οικονομικά συμφέροντα δεδομένου ότι η Ένωση Ολλανδών Αλιέων επικαλέσθηκε την ευρωπαϊκή οδηγία για τα πτηνά ως επιχείρημα κατά του δεύτερου Maasvlakte;

5. Κρίνει η Επιτροπή ότι στην περίπτωση αυτή είναι δυνατόν να προβλεφθεί μια πραγματική αντιστάθμιση για την απώλεια φυσικού πλούτου κατά μήκος της ακτής ούτως ώστε να τηρηθεί η οδηγία για τα πτηνά και εάν ναι, ποιες θα είναι οι σχετικές απαιτήσεις· Κρίνεται επαρκής η πρόθεση να δημιουργηθεί ένας εντελώς διαφορετικός φυσικός δρυμός σε απόσταση 30 χιλιομέτρων νοτίως του Ρότερνταμ στο νέο κομμάτι γης που σχηματίσθηκε από τη θαλάσσια λάσπη στα αβαθή ύδατα μεταξύ αγροτικών δήμων Rhoon και Barendrecht;

6. Πώς είναι δυνατόν να καθορισθεί εάν η εγκατάσταση του ως άνω δεύτερου Maasvlakte συμβιβάζεται ή όχι με την οδηγία για τα πτηνά και ποιες θα ήταν οι συνέπειες για τη συνέχιση του εν λόγω σχεδίου·

Πηγή:Rotterdams Dagblad της 20ης Οκτωβρίου 2001.

Απάντηση της κ. Wallstrm εξ ονόματος της Επιτροπής

(4 Φεβρουαρίου 2002)

Η Επιτροπή έχει επίγνωση ότι το έργο Maasvlakte, που ξεκίνησε το 1964, επέκτεινε τον λιμένα του Ρόττερνταμ προς τη θάλασσα με ανάκτηση γης έκτασης περίπου 2000 εκταρίων (ha) νοτίως του Hoek van Holland. Η Επιτροπή σημειώνει ότι, εκείνη την εποχή, δεν είχε θεσπιστεί κοινοτική νομοθεσία για την προστασία της φύσης.

Οι ολλανδικές αρχές κοινοποίησαν στην Επιτροπή ότι σχεδιάζουν την κατασκευή ενός Maasvlakte 2 έκτασης περίπου 1000 εκταρίων δυτικά τουφιστάμενου Maasvlakte, το οποίο αποτελεί επιμέρους τμήμα ενός μείζονος προγράμματος ανάπτυξης, καλούμενου Project Mainport Rotterdam (PMR), που αποσκοπεί να καταστήσει δυνατή την περαιτέρω ανάπτυξη του λιμένα του Ρόττερνταμ.

Οι ολλανδικές αρχές ενημέρωσαν την Επιτροπή ότι σκοπεύουν να ζητήσουν γνώμη κατά την έννοια της παραγράφου 4 του άρθρου 6 της οδηγίας του Συμβουλίου 92/43/ΕΟΚ της 21ης Μαΐου 1992 για την προστασία των φυσικών ενδιαιτημάτων και της άγριας πανίδας και χλωρίδας(1) καιπέβαλαν επίσης στην Επιτροπή μελέτες σχετικά με τις επιπτώσεις στις τοποθεσίες του Natura 2000 καθώς και προτάσεις αντιστάθμισης των απωλειών φυσικών αξιών που αναμένεται να σημειωθούν λόγω της κατασκευής του Maasvlakte 2.

Διάφορα έγγραφα και μελέτες σχετικά με τη δυνητική απώλεια φυσικών αξιών που ενδέχεται να επιφέρει η συνισταμένη του έργου PMR η οποία αφορά την ανάκτηση γης καθώς και σχετικά με πιθανά εναλλακτικά σχέδια φυσικής ανάπτυξης για αντιστάθμιση των απωλειών έχουνποβληθεί στην Επιτροπή από ολλανδικούς μη κυβερνητικούς οργανισμούς διατήρησης της φύσης, ακαδημαϊκές πηγές και την εθνική ένωση αλιέων.

Η Επιτροπή εξετάζει τα προαναφερόμενα επιστημονικά και τεχνικά έγγραφα.

Η Επιτροπή θα λάβει θέση επί του θέματοςπό το φως των διαθέσιμων στοιχείων.

(1) ΕΕ L 206 της 22.7.1992.